VIIENDA KOOSSEISU

OTSUS

Haapsalu,			24. november 2006 nr 84

Haapsalu linna üldplaneeringu kehtestamine

Haapsalu linna üldplaneering algatati Haapsalu Linnavolikogu 25. aprilli 2003 määrusega nr 12. Nõutavalt kooskõlastatud üldplaneering võeti vastu Haapsalu Linnavolikogu 30.06.2006 otsusega nr 62. Juhindudes planeerimisseaduse § 24 lg 3, § 25 lg 4, 5 ja 7, § 26 lg 1, kohaliku omavalitsuse korralduse seaduse § 6 lg 1, § 22 lg 1 p 31, Haapsalu põhimääruse § 12 lg 1 p 32 ning haldusmenetluse seadusest, Haapsalu Linnavolikogu otsustab:

1.	Kehtestada Haapsalu linna üldplaneering (lisatud joonised ja seletuskiri).

2.	Linnavolikogu kantseleil teha otsus teatavaks Haapsalu Linnavalitsuse linnaarhitektile, kellel saata otsuse koopia koos kehtestatud üldplaneeringuga Lääne maavanemale ja Maa-ameti Lääne katastribüroole (Ehte 9, 90509 Haapsalu) ühe kuu jooksul planeeringu kehtestamise päevast arvates ning ühe nädala jooksul planeeringu kehtestamise otsuse tegemise päevast saata tähtsaadetisena teade üldplaneeringu kehtestamisest isikutele:
2.1.	 kelle avaliku väljapaneku käigus tehtud kirjalikke ettepanekuid ja vastuväiteid planeeringu kehtestamisel ei arvestatud;
2.2.	kinnisasja omanikele, kelle senist maakasutust või ehitusõigust kehtestatud planeeringu alusel kitsendatakse;
2.3.	kinnisasja omanikele, kelle kinnistule kehtestati planeeringu koostamise käigus ajutine ehituskeeld.

3.	Linnavolikogu kantseleil avalikustada üldplaneering linnavolikogu kantseleis ning avaldada ühe kuu jooksul kehtestamise päevast arvates teade üldplaneeringu kehtestamise kohta ajalehes Lääne Elu.

4.	Planeeringu kehtestamise otsuse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see otsus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Arder Väli
Volikogu esimees